સુરત જિલ્લાના બારડોલીની ઉકા તરસાડીયા યુનિવર્સિટીના સમયમાં એક કલાકનો વધારો કરતાં છેલ્લા ત્રણ દિવસથી વિદ્યાર્થીઑ શિક્ષણ કાર્યનો બહિષ્કાર કર્યો હતો. આ દરમ્યાન સમાધાનની પ્રક્રિયા નહીં હાથ ધરાતા સોમવારના રોજ એક પ્રોફેસરે વિદ્યાર્થીઓ સાથે તોછડું વર્તન કરતાં વિદ્યાર્થીઓ ઉશ્કેરાય ગયા હતા. કોલેજના બેનરો ફાડી નાંખી બસ ઉપર પથ્થરમારો કરવાની ઘટના બાદ પોલીસે હળવો બળપ્રયોગ કરવાની ફરજ પડી હતી. અંતે પ્રાંત અધિકારી અને પોલીસની મધ્યસ્થતાથી મામલો શાંત પડ્યો હતો.